Up-23/15, U-I-1/15
Natisni
Opravilna št.:
Up-23/15, U-I-1/15
Datum odločitve:
2. 3. 2015
Objavljeno:
Neobjavljeno | 17. 3. 2015
ECLI:
ECLI:SI:USRS:2015:Up.23.15
Akt:
Zakon o upravnem sporu (Uradni list RS, št. 105/06, 62/10 in 109/12) (ZUS-1), 2. odst. 83. čl.

Ustavna pritožba zoper sklep Vrhovnega sodišča št. X Ips 342/2014 z dne 25. 9. 2014

Ustavna pritožba zoper sodbo Upravnega sodišča, Oddelka v Novi Gorici, št. III U 312/2013 z dne 27. 5. 2014
Izrek:
Pobuda za začetek postopka za oceno ustavnosti drugega odstavka 83. člena Zakona o upravnem sporu (Uradni list RS, št. 105/06, 62/10 in 109/12) se zavrže.
Ustavna pritožba zoper sklep Vrhovnega sodišča št. X Ips 342/2014 z dne 25. 9. 2014 se ne sprejme.
Ustavna pritožba zoper sodbo Upravnega sodišča, Oddelka v Novi Gorici, št. III U 312/2013 z dne 27. 5. 2014 se zavrže.
Evidenčni stavek:
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 25.3, 55.b.1.5, 55.b.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt, zakon
Vlagatelj:
Matija Vodopivec, Dornberk
Datum vloge:
12. 1. 2015
Vrsta odločitve:
sklep
Vrsta rešitve:
zavrženje, nesprejem ustavne pritožbe
Dokument:
US30610
Dokument v PDF obliki:
Up-23-15, U-I-1-15.pdf
152 KB
Prenesite datoteko
Up-23/15-9
U-I-1/15-9
2. 3. 2015
SKLEP
Ustavno sodišče je v postopkih za preizkus ustavne pritožbe in pobude
Matije Vodopivca, Dornberk
,
na seji 2. marca 2015
sklenilo:
1. Pobuda za začetek postopka za oceno ustavnosti drugega odstavka 83. člena Zakona o upravnem sporu (Uradni list RS, št. 105/06, 62/10 in 109/12) se zavrže.
2.
Ustavna pritožba zoper sklep Vrhovnega sodišča št. X Ips 342/2014 z dne 25. 9. 2014 se ne sprejme.
3. Ustavna pritožba zoper sodbo Upravnega sodišča, Oddelka v Novi Gorici, št. III U 312/2013 z dne 27. 5. 2014
se zavrže.
OBRAZLOŽITEV
1. Pritožnik je vložil tožbo zoper odločbo Komisije za študijske zadeve za dodiplomski študij Zdravstvene fakultete Univerze v Ljubljani. Upravno sodišče je tožbo zavrnilo. Pritožnik je vložil revizijo, ki jo je Vrhovno sodišče zavrglo, ker je bila prepozna. Pritožnik je zoper navedene akte vložil ustavno pritožbo. Zatrjuje kršitev drugega odstavka 14. člena, 23., 25. in 57. člena ter drugega odstavka 155. člena Ustave. Sklep Vrhovnega sodišča o zavrženju revizije naj bi bil napačen, ker naj revizija sploh ne bi bila dopustna.
2. Pritožnik je hkrati vložil tudi pobudo za začetek postopka za oceno ustavnosti 83. člena Zakona o upravnem sporu (v nadaljevanju ZUS-1). Meni, da je izpodbijana zakonska določba v neskladju z 2. in 22. členom Ustave, ker naj bi nejasno določala pogoje za dovoljenost revizije. Zato naj bi mu nastale škodljive posledice.
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Pobudnik zatrjuje, da izpodbija 83. člen ZUS-1. Vendar iz navedb v pobudi izhaja, da izpodbija le drugi odstavek 83. člena ZUS-1, ki določa pogoje za dovoljenost revizije. Zato je Ustavno sodišče pobudo obravnavalo v tem obsegu. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep Ustavnega sodišča št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82). Pobudnik svoj pravni interes za začetek postopka za oceno ustavnosti izpodbijane določbe ZUS-1 utemeljuje z vloženo ustavno pritožbo zoper sklep Vrhovnega sodišča, s katerim je bila revizija zavržena. Pobudnik ima pravni interes za preizkus pobude za oceno ustavnosti tistih zakonskih določb, na katerih temeljijo z ustavno pritožbo izpodbijani sklepi. Izpodbijani sklep ne temelji na drugem odstavku 83. členu ZUS-1, ki določa pogoje za dovoljenost revizije, temveč temelji na prvem odstavku 83. člena ZUS-1, v katerem je določen rok za vložitev revizije. Zato morebitna ugoditev pobudi ne more privesti do izboljšanja pobudnikovega pravnega položaja. To pomeni, da pobudnik ne izkazuje pravnega interesa za začetek postopka za oceno ustavnosti izpodbijane določbe. Ustavno sodišče je njegovo pobudo zavrglo (1. točka izreka).
5. Ustavno sodišče ustavne pritožbe zoper sklep Vrhovnega sodišča ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).
6. Ustavno sodišče je ustavno pritožbo zoper sodbo Upravnega sodišča zavrglo, ker pravna sredstva niso izčrpana (3. točka izreka). Razloge za takšno odločitev je Ustavno sodišče sprejelo v sklepu št. Up-2394/07 z dne 18. 12. 2007 (Uradni list RS, št. 122/07, in OdlUS XVI, 122).
7. Ustavno sodišče je sprejelo ta sklep na podlagi tretjega odstavka 25. člena, drugega odstavka 55.b člena in pete alineje prvega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik